ddrg/super_eurlex huggingface dataset:
KOMMISSIONENS FORORDNING (EF) Nr. 702/95 af 30. marts 1995 om ændring af forordning (EF) nr. 478/95 om supplerende bestemmelser for anvendelsen af Rådets forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93 (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

I artikel 4, stk. 1, litra a) og b), i Kommissionens forordning (EF) nr. 478/95 (3) er det fastsat, at hvis der anvendes en nedsættelsesprocent for et eller flere oprindelsessteder, kan den erhvervsdrivende, der har indgivet en ansøgning om importlicens vedrørende det eller de pågældende oprindelsessteder, give afkald på at få udstedt en licens for en nedsat mængde, eller han kan for en mængde på indtil den mængde, der ikke blev tildelt ved den første ansøgning, indgive en ny ansøgning vedrørende oprindelsessteder, for hvilke der ikke er fastsat nogen nedsættelsesprocent; dette skal ske senest fem arbejdsdage efter offentliggørelsen af den forordning, der fastsætter nedsættelsesprocenten;

som følge af anmodninger fra erhvervet bør der fastsættes en længere frist for udnyttelsen af den eller den anden af ovennævnte muligheder; det vil give de berørte erhvervsdrivende mulighed for, at de på gode betingelser finder andre leverandører for de oprindelser, for hvilke der fortsat er mængder til rådighed for det pågældende kvartal;

det bør fastsættes, at denne forordning straks anvendes, så de erhvervsdrivende, der har indgivet en ansøgning om importlicens for andet kvartal af 1995, kan drage fordel af bestemmelserne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

I artikel 4, stk. 1, i forordning (EF) nr. 478/95 foretages følgende ændringer:

1) I litra a) ændres »fem arbejdsdage« til »ti arbejdsdage«.

2) I litra b) affattes teksten indtil første punktum således:

»eller for en samlet mængde på indtil den mængde i ansøgningen, som den udstedte licens ikke omfatter, at indgive en eller flere nye licensansøgninger for de oprindelser, for hvilke Kommissionen har offentliggjort mængder, der endnu er til rådighed for det pågældende kvartal.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 49 af 4. 3. 1995, s. 13.
RÅDETS FORORDNING (EF) Nr. 682/95 af 27. marts 1995 om forlængelse af mejeriåret 1994/95



EF-Tidende nr. L 071 af 31/03/1995 s. 0001 - 0001



RÅDETS FORORDNING (EF) Nr. 682/95 af 27. marts 1995 om forlængelse af mejeriåret 1994/95 RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), særlig artikel 2, under henvisning til forslag fra Kommissionen og ud fra følgende betragtning: Indikativprisen for mælk og interventionsprisen for smør og skummetmælkspulver blev som led i reformen af den fælles landbrugspolitik fastsat ved forordning (EØF) nr. 2072/92 (2) for perioden 1. juli 1993 til 30. juni 1995; mejeriåret 1994/95 bør derfor forlænges indtil den 30. juni 1995 - UDSTEDT FØLGENDE FORORDNING: Artikel 1 Mejeriåret 1994/95 udløber den 30. juni 1995, og mejeriåret 1995/96 begynder den 1. juli 1995. Artikel 2 Denne forordning træder i kraft den 1. april 1995. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. marts 1995. På Rådets vegne J. PUECH Formand (1) EFT nr. L 148 af 28. 6. 1968, s. 13. Forordningen er senest ændret ved tiltrædelsesakten af 1994. (2) EFT nr. L 215 af 30. 7. 1992, s. 65. Forordningen er senest ændret ved forordning (EF) nr. 1881/94 (EFT nr. L 197 af 30. 7. 1994, s. 23).
KOMMISSIONENS FORORDNING (EF) Nr. 670/95 af 29. marts 1995 om berigtigelse af forordning (EF) nr. 3299/94 om overgangsforanstaltninger i vinsektoren i Østrig

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1, og

ud fra følgende betragtninger:

Ved Kommissionens forordning (EF) nr. 3299/94 (1) er der fastsat overgangsforanstaltninger i vinsektoren i Østrig som følge af tiltrædelsen;

en kontrol har vist, at den offentliggjorte udgave ikke svarer til de foranstaltninger, der blev forelagt forvaltningskomitéen; det er derfor vigtigt, at forordningen berigtiges -

UDSTEDT FØLGENDE FORORDNING:

Artikel 1

Artikel 2 i forordning (EF) nr. 3299/94 affattes således:

»Artikel 2

Med forbehold af de særlige overgangsforanstaltninger i tiltrædelsesakten kan de i artikel 1, stk. 2, i forordning (EØF) nr. 822/87 nævnte produkter, som befinder sig på Østrigs territorium, og som ikke opfylder kravene i afsnit II og i artikel 65 til 70 i samme forordning samt i Rådets forordning (EØF) nr. 4252/88 (4) og Rådets forordning (EØF) nr. 2332/92 (5), senest ændret ved forordning (EF) nr. 1893/94 (6), afsættes, men udelukkende i Østrig, eller udføres til tredjelande indtil lagrene er opbrugt såfremt disse produkter:

- har oprindelse i Østrig og er blevet fremstillet senest den 31. august 1995 i overensstemmelse med den østrigske lovgivning, som var gældende før tiltrædelsen

- er blevet indført i Østrig før tiltrædelsen i overensstemmelse med den østrigske lovgivning.

(4) EFT nr. L 373 af 31. 12. 1988, s. 59.

(5) EFT nr. L 231 af 13. 8. 1992, s. 1.

(6) EFT nr. L 197 af 30. 7. 1994, s. 45.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes på begæring af de pågældende fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 341 af 30. 12. 1994, s. 37.
KOMMISSIONENS FORORDNING (EF) Nr. 672/95 af 29. marts 1995 om visse import- og eksportlicenser for samhandelen med landbrugsprodukter mellem De Tolv og de nye medlemsstater Østrig, Finland og Sverige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 2, samt de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Indtil den 31. december 1994 skulle der ved samhandel med landbrugsprodukter mellem De Tolv og Østrig, Finland og Sverige forelægges en import- eller eksportlicens; siden den 1. januar 1995 kræves der ikke længere sådanne licenser;

nogle licenser, hvis gyldighedsperiode slutter efter den 31. december 1994, er ikke eller ikke fuldt ud blevet udnyttet; en manglende opfyldelse af forpligtelserne i forbindelse med sådanne licenser medfører inddragelse af den stillede sikkerhed; da disse forpligtelser nu er blevet indholdsløse, bør en fritagelse herfor og en frigivelse af de stillede sikkerheder tillades;

de i denne forordning fastsatte foranstaltninger er i overensstemmelse med udtalelse fra de alle de berørte forvaltningskomitéer -

UDSTEDT FØLGENDE FORORDNING:

Artikel 1

For importlicenser, eksportlicenser og forudfastsættelsesattester,

- på hvilke der som bestemmelses- eller afsendelsesland er angivet en af de nye medlemsstater, Østrig, Finland eller Sverige, som anført i licensansøgningen

- for hvilke gyldighedsperioden endnu ikke var udløbet den 1. januar 1995, og

- som på denne dato ikke eller ikke fuldt ud var udnyttet

frigives de stillede sikkerheder i overensstemmelse med artikel 27, stk. 2, i Kommissionens forordning (EØF) nr. 2220/85 (2).

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 205 af 3. 8. 1985, s. 5.
KOMMISSIONENS FORORDNING (EF) Nr. 628/95 af 23. marts 1995 om fastsættelse af den i Rådets forordning (EØF) nr. 804/68 omhandlede støtte til privat oplagring af smør og fløde

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, stk. 6, og

ud fra følgende betragtninger:

I Kommissionens forordning (EF) nr. 454/95 af 28. februar 1995 om gennemførelsesbestemmelser for interventioner på markedet for smør og fløde (2) er det i artikel 12, stk. 4, fastsat, at den støtte til privat oplagring, der er omhandlet i artikel 6, stk. 2, i forordning (EØF) nr. 804/68, skal fastsættes hvert år;

indlagringen skal foregå i perioden fra den 15. april til den 15. august samme år, og det er derfor nødvendigt at fastsætte elementerne i denne støtte, inden indlagringen i 1995 påbegyndes;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Den støtte, der er omhandlet i artikel 6, stk. 2, i forordning (EØF) nr. 804/68, beregnes for private kontrakter, der påbegyndes i 1995, for den nedenfor anførte måde pr. ton smør eller smørækvivalent:

a) 24 ECU for de faste omkostninger

b) 0,42 ECU pr. kontraktmæssig oplagringsdag for omkostningerne ved kølelagring

c) et beløb pr. kontraktmæssig oplagringsdag, der beregnes på grundlag af 91 % af den interventionspris for smør, udtrykt i national valuta, der gælder på dagen for den kontraktmæssige oplagrings påbegyndelse, og en rentesats på 6,5 % om året.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 15. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 46 af 1. 3. 1995, s. 1.
RÅDETS FORORDNING (EF) Nr. 626/95 af 20. marts 1995 om indførelse af særlige og midlertidige foranstaltninger vedrørende ansættelse af tjenestemænd i De Europæiske Fællesskaber i forbindelse med Østrigs, Finlands og Sveriges tiltrædelse

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 24,

under henvisning til Kommissionens forslag, forelagt efter udtalelse fra Vedtægtsudvalget,

under henvisning til udtalelse fra Europa-Parlamentet (1),

under henvisning til udtalelse fra Domstolen (2),

under henvisning til udtalelse fra Revisionsretten (3), og

ud fra følgende betragtning:

I forbindelse med Østrigs, Finlands og Sveriges tiltrædelse bør der gennemføres midlertidige og særlige bestemmelser om afvigelse fra vedtægten for tjenestemænd i De Europæiske Fællesskaber -

UDSTEDT FØLGENDE FORORDNING:

Artikel 1

1. Indtil 31. december 1999 kan ledige stillinger uanset artikel 4, stk. 2 og 3, artikel 5, stk. 3, artikel 7, stk. 1, artikel 27, stk. 3, artikel 29, stk. 1, litra a), b) og c), og artikel 31 i vedtægten for tjenestemænd i De Europæiske Fællesskaber besættes med østrigske, finske og svenske statsborgere inden for rammerne af de stillinger, de ansvarlige institutioner har afsat hertil i forbindelse med budgetforhandlingerne.

2. Udnævnelse i stillingerne i lønklasse A 3, A 4, A 5, A 6, A 7, A 8, LA 3, LA 4, LA 5, LA 6, LA 7, LA 8, B 1, B 2, B 3, B 4, B 5, C 1, C 2 til C 5 og D 1 til D 4 sker efter en udvælgelsesprøve på grundlag af eksamensbeviser og prøver, som afholdes på de betingelser, der er fastsat i bilag III til vedtægten.

3. Ledige stillinger slås op i og uden for fællesskabsinstitutionerne.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. marts 1995.

På Rådets vegne

E. ALPHANDÉRY

Formand

(1) EFT nr. C 18 af 23. 1. 1995.

(2) Udtalelse afgivet den 13. december 1994.

(3) Udtalelse afgivet den 15. december 1994.
KOMMISSIONENS FORORDNING (EF) Nr. 630/95 af 23. marts 1995 om tilpasning af de samlede mængder, der er fastsat i artikel 3 i Rådets forordning (EØF) nr. 3950/92 om en tillægsafgift på mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3950/92 af 28. december 1992 om den tillægsafgift på mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse, og

ud fra følgende betragtninger:

I artikel 4, stk. 2, i forordning (EØF) nr. 3950/92 er det fastsat, at den individuelle referencemængde forhøjes eller etableres på behørigt begrundet anmodning fra producenten, for at der kan tages hensyn til ændringer, der påvirker producentens leverancer og/eller direkte salg; forhøjelse eller etablering af en referencemængde forudsætter, at den anden referencemængde, som producenten råder over, nedsættes tilsvarende eller bortfalder;

sådanne tilpasninger må ikke for den pågældende medlemsstat føre til en forøgelse af summen af de mængder for leverancer og direkte salg, der er omhandlet i artikel 3 i forordning (EØF) nr. 3950/92; ved definitive ændringer af de individuelle referencemængder tilpasses de mængder, der er omhandlet i ovennævnte artikel 3, derfor efter proceduren i artikel 30 i Rådets forordning (EØF) nr. 804/68 (2), senest ændret ved akten vedrørende Østrigs, Finlands og Sveriges tiltrædelse;

i henhold til artikel 8, tredje led, i Kommissionens forordning (EØF) nr. 536/93 (3), senest ændret ved forordning (EF) nr. 470/94 (4), har Belgien, Danmark, Spanien, Frankrig, Irland, Italien, Nederlandene, Portugal og Det Forenede Kongerige givet meddelelse om de mængder, der definitivt er blevet overdraget i medfør af artikel 4, stk. 2, andet afsnit, i forordning (EØF) nr. 3950/92; de samlede mængder, der i artikel 3 i forordning (EØF) nr. 3950/92 er fastsat for disse medlemsstater, bør derfor ændres i overensstemmelse hermed;

de i denne forordning fastsatte foranstaltninger er i overensstemmelse med Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 3, stk. 2, første afsnit, i forordning (EØF) nr. 3950/92, affattes skemaet således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. april 1994.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 405 af 31. 12. 1992, s. 1.

(2) EFT nr. L 148 af 28. 6. 1968, s. 13.

(3) EFT nr. L 57 af 10. 3. 1993, s. 12.

(4) EFT nr. L 59 af 3. 3. 1994, s. 5.
KOMMISSIONENS FORORDNING (EF) Nr. 781/95 af 5. april 1995 om fravigelse af forordning (EØF) nr. 1442/93 om gennemførelsesbestemmelser for EF's importordning for bananer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Alle de gældende frister for 1995 for fastsættelsen af de erhvervsdrivendes referencemængder med henblik på forvaltningen af toldkontingentet i 1996 bør udskydes, så det kan sikres, at den fornødne kontrol og efterprøvelse kan finde sted på de bedste betingelser;

denne forordning omhandler en udskydelse af frister, og den bør derfor finde anvendelse hurtigst muligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Som en undtagelse fra artikel 4, stk. 2 og 5, artikel 5, stk. 1 og 3, og artikel 6, stk. 2, i forordning (EØF) nr. 1442/93, ændres datoerne 1. april, 1. maj, 1. juli, 15. juli og 1. august for året 1995 til henholdsvis 15. juni, 15. juli, 1. september, 15. september og 1. oktober.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.
KOMMISSIONENS FORORDNING (EF) Nr. 763/95 af 4. april 1995 om fastsættelse af mindstesalgspriser for oksekød udbudt til salg i henhold til den i forordning (EF) nr. 611/95 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2), særlig artikel 7, stk. 3, og

ud fra følgende betragtninger:

Visse mængder oksekød er blevet udbudt til salg ved Kommissionens forordning (EF) nr. 611/95 (3);

i henhold til artikel 9 i Kommissionens forordning (EØF) nr. 2173/79 (4), senest ændret ved forordning (EØF) nr. 1759/93 (5), skal mindstesalgspriserne for kød udbudt i licitation fastsættes under hensyntagen til de modtagne bud;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De mindstesalgspriser for oksekød i forbindelse med den licitation, som er omhandlet i forordning (EF) nr. 611/95, og for hvilken indleveringsfristen udløb den 28. marts 1995, fastsættes i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 45 af 1. 3. 1995, s. 2.

(3) EFT nr. L 64 af 22. 3. 1995, s. 3.

(4) EFT nr. L 251 af 5. 10. 1979, s. 12.

(5) EFT nr. L 161 af 2. 7. 1993, s. 59.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
KOMMISSIONENS FORORDNING (EF) Nr. 757/95 af 3. april 1995 om fastsættelse af de mængder frosset oksekød til forarbejdning, der kan indføres på særlige vilkår i andet kvartal i 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2), særlig artikel 14, stk. 4, litra a) og c),

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (3), særlig artikel 3, og

ud fra følgende betragtninger:

Som led i den særlige importordning for frosset oksekød til forarbejdning har Rådet for tidsrummet fra 1. januar til 30. juni 1995 opstillet en foreløbig opgørelse omfattende 25 000 tons, fordelt på to mængder, hver på 12 500 tons og 12 500 tons, efter arten af de produkter, der skal fremstilles;

ifølge artikel 14, stk. 4, litra a), i forordning (EØF) nr. 805/68 skal det fastsættes, hvor store mængder der skal indføres i kvartalet, og hvor meget importafgiften for det i artikel 14, stk. 1, litra b), i samme forordning omhandlede kød skal nedsættes;

for de importlicenser, der udstedes i medfør at denne forordning, udløber gyldighedsperioden først ved udgangen af juli 1995; efter den 30. juni 1995 anvendes der ikke længere variable importafgifter; det er derfor nødvendigt at fastsætte økonomiske bestemmelser for indførslerne efter denne dato;

de i denne forordning fastsatte foranstaltninger er i overensstemmelser med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De i artikel 14, stk. 4, litra a), i forordning (EØF) nr. 805/68 omhandlede maksimale mængder fastsættes for andet kvartal 1995:

- til 6 250 tons kød, udtrykt som ikke udbenet kød, hvad angår det i artikel 14, stk. 1, litra a), i forordning (EØF) nr. 805/68 omhandlede kød

- til 6 250 tons kød, udtrykt som ikke udbenet kød, hvad angår det i artikel 14, stk. 1, litra b), i nævnte forordning omhandlede kød.

Artikel 2

For indførsel af kød som nævnt i artikel 1, andet led:

- opkræves der inden den 1. juli 1995 som afgift et beløb svarende til den afgift, der anvendes på importdagen, nedsat med 55 %

- opkræves der den 1. juli 1995 og efter denne dato som importbelastning ud over værditolden på 20 % et beløb svarende til den afgift, der blev anvendt den 30. juni 1995, nedsat med 55 %.

Artikel 3

Denne forordning træder i kraft på dagen for offentliggørelsen i de Europæiske Fællesskabers tidende.

Der anvendes fra den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 45 af 1. 3. 1995, s. 2.

(3) EFT nr. L 349 af 31. 12. 1994, s. 105.